Bestiller en vaskemaskine på min boligforenings vegne, der skulle være svarende til den, vi havde i forvejen. Jeg nævner derfor intet om pris - den skulle bare kunne præcis det samme. Sælgeren finder en maskine, der er billigere "men ellers præcis den samme" pånær en enkelt funktion, som vi alligevel ikke bruger. Jeg godtager men kun under forudsætning af, at den ellers er helt magen til. Da maskinen skal bæres op af en snørklet trappe samt stå oven på en lille forhøjet "kasse", beder jeg om to mand. 

På dagen for monteringen dukker en mand op. Jeg spørger forvirret hvor den anden er, men han "har kun fået at vide, at der skal komme en". I øvrigt kom han en halv time tidligere end aftalt. 

Jeg slider og slæber med montøren, da der nok bare er godt noget galt i kommunikationen, tænker jeg.... og han lover mig, at han er uddannet til at montere vaskemaskinen. Efterfølgende slår relæet fra og folks tøj krymper. Ergo har manden tilkoblet el HELT forkert og tilsluttet maskinen til det varme vand... 

Vi genopretter fejlene på egen regning, da elgigantens folk TYDELIGVIS ikke aner, hvad de laver, og vi er afhængige af, at den maskine duer hurtigst muligt. 
Pludselig begynder maskinen at larme frygtelig højt! Jeg er nu SÅ træt af elgigantens bras og dårlige service at jeg klager. 

Endnu engang lover de guld og grønne skove, og vil sende deres BEDSTE tekniker ud og se på maskinen. Jeg må endnu engang tage fri tidligere for at må hjem, og endnu engang kommer deres udsendte for tidligt, hvilket pludselig er MIT problem. Da jeg kommer hjem, konstaterer jeg, at de endnu engang har udsendt en håbløs montør, der har mere travlt med at komme videre end at finde fejlen. Han tror i øvrigt han skal montere og aner faktisk ikke, hvad han er sendt ud til... Så meget for "deres bedste tekniker". Han går uden at have fikset noget som helst.

Jeg ringer og brokker mig igen, og endnu engang får en jeg uduelig sælger i røret, der ligeledes lover guld og grønne skove.... Jeg forklarer ham hele forløbet (hvilket er 3. Gang), og han snakker mig efter munden og siger, at han bare vil give os en ny maskine. Jeg fortæller ham, at det er vigtigt, at der kommer to mand, for jeg vil ikke være med til at slæbe på de tunge maskiner. Han lover igen både tidspunkt og mandskab, men min skepsis blev dog ikke gjort til skamme... 

For på dagen (i dag) - 2 timer før aftalt tid - ringer montøren. Han er der nu, og han er der alene. Jeg siger til ham, at jeg ikke har tænkt mig at hjælpe med at slæbe, og at han ikke kan klare den alene. derefter ringer jeg til elgigantens kundeservice og klager over hele forløbet igen. Hun er vældig sød, men heller ikke hun formår at løse problemet.... Montørerne stoler åbenbart ikke på mig og beder mig derfor vise ham vaskerummet. 

Da jeg ser ham, konstaterer jeg, at det er den samme uduelige montør, som kostede os både vvs'er og elektriker.... Og ganske som jeg hele tiden har sagt, så måtte han konstatere at vi skulle være to - men jeg nægter at slæbe - især da det nu er af principielle årsager. Så nu venter jeg på, at han kommer med en mand mere i løbet Af aften, og så må vi se, hvor galt det går denne gang.... 

Handler ALDRIG i Elgiganten mere.